Frenzy

Frenzy estas usona psikologia trilera filmo de 1972 reĝisorita de Alfred Hitchcock, nome lia antaŭlasta. La scenaro de Anthony Shaffer estas bazita sur romano de 1966 Goodbye Piccadilly, Farewell Leicester Square de Arthur La Bern. En la filmo stelulas Jon Finch, Alec McCowen, kaj Barry Foster. Kaj aperas ankaŭ Billie Whitelaw, Anna Massey, Barbara Leigh-Hunt, Bernard Cribbins kaj Vivien Merchant. La originala muziko estis komponita de Ron Goodwin.

La intrigo temas pri seria murdisto en tiutempa Londono kaj eks-aviadisto. En tre komenca sceno estas dialogo kiu mencias du verajn londonajn serimurdistojn: nome Christie komence de la 1950-aj jaroj, kaj Joĉjo la Buĉisto en 1888. Barry Foster diris, ke por prepari sian rolon, Hitchcock diris al li, le li studu du librojn pri Neville Heath, alia angla serimurdistoj kiu ŝajnigis sin ofte oficiro de RAF.Osteen, Mark; Williams, Tony (2014). Hitchcock and Adaptation: On the Page and Screen. Rowman & Littlefield. p. 169. Alirita la 6an de septembro 2020.

Frenzy estis la tria kaj fina filmo kiun Hitchcock faris en Britio post li translokiĝis al Holivudo en 1939. La aliaj du estis Under Capricorn en 1949 kaj Stage Fright en 1950 (kvankam estis ankaŭ kelkaj internaj kaj eksteraj scenoj filmitaj en Londono por la refilmado en 1956 de The Man Who Knew Too Much). La lasta filmo kiun li faris en Britio antaŭ sia translokiĝo al Holivudo estis Jamaica Inn (1939). La filmo estis publikigita en la Kinfestivalo de Cannes de 1972, sed ĝi ne eniris en la ĉefa konkurenco.

 La filmo 
Hitchcock revenis al Britio por fari sian antaŭlastan filmon, nome Frenzy (1972), bazita sur la novelo Goodbye Piccadilly, Farewell Leicester Square (1966). Post du spion-filmoj, la intrigo markis revenon al la ĝenro de murdo-streĉfilmo. Richard Blaney (Jon Finch), nestabila kelnero kun historio de eksplodema kolero, iĝas la unua suspektito en la esplorado pri la murdoj "Necktie" (kolumoj), kiuj estas fakte fifaritaj de lia amiko Bob Rusk (Barry Foster). Tiam, Hitchcock faras la viktimon kaj la maliculon proksimuloj, anstataŭ malproksimuloj kiel en Strangers on a Train.

En Frenzy, Hitchcock permesis nudecon por la unua fojo. Du scenoj montris nudajn virinojn, unu el kiu estis perfortita kaj strangolita; Spoto nomis tiun lastan "unu el la plej malakcepteblaj ekzemploj de detala murdo en la kinhistorio". Ambaŭ aktorinoj, nome Barbara Leigh-Hunt kaj Anna Massey, malakceptis fari la scenojn, kaj tiel oni devis uzi manekenojn anstataŭe. Biografiistoj notis, ke Hitchcock ĉiam puŝis la limojn de la kincenzuro, ofte frenezigante Joseph Breen, la longdaŭra estro de la Holivuda Motion Picture Production Code. Multaj fojojn Hitchcock eniris en subtilajn nuancojn de maldecaĵoj malpermesitaj de la cenzuro ĝis la mezo de la 1960-aj jaroj. Tamen McGilligan verkis, ke Breen kaj aliaj ofte konstatis, ke Hitchcock estis trudante tiajn aferojn kaj estis fakte amuzitaj, same kiel alarmitaj pro la "inescapable inferences" de Hitchcock.

 Geaktoraro kaj roluloj 

 Jon Finch kiel Richard Ian "Dick" Blaney
 Alec McCowen kiel Chief Inspector Timothy Oxford
 Barry Foster kiel Robert "Bob" Rusk
 Billie Whitelaw kiel Hetty Porter
 Anna Massey kiel Barbara Jane "Babs" Milligan
 Barbara Leigh-Hunt kiel Brenda Margaret Blaney
 Bernard Cribbins kiel Felix Forsythe
 Vivien Merchant Mrs. Oxford
 Michael Bates kiel Sergeant Spearman
 Jean Marsh kiel Monica Barling
 Clive Swift kiel Johnny Porter
 Madge Ryan kiel Mrs. Davison
 Elsie Randolph kiel Gladys
 John Boxer kiel Sir George
 George Tovey kiel Neville Salt
 Jimmy Gardner kiel hotelpordisto
 Gerald Sim kiel Advokato en trinkejo
 Noel Johnson kiel Doktoro en trinkejo
 Rita Webb kiel Mrs. Rusk (eksterliste)
 Michael Sheard kiel Jim, amiko de Rusk en trinkejo (eksterliste)

 Referencoj 

 Bibliografio 
 Evans, Peter William (2004). "Hitchcock, Alfred Joseph". Oxford Dictionary of National Biography. doi:10.1093/ref:odnb/31239. Arkivita el la originalo la 1an de januaro 2018. Alirita la 31an de decembro 2017.
 Leitch, Thomas: The Encyclopedia of Alfred Hitchcock (ISBN 978-0-8160-4387-3). Checkmark Books, 2002.
 McGilligan, Patrick (2003). Alfred Hitchcock: A Life in Darkness and Light. New York: Regan Books. ISBN 978-0-06-039322-9.
 Spoto, Donald (1999) [1983]. The Dark Side of Genius: The Life of Alfred Hitchcock. New York: Da Capo Press. ISBN 978-0-306-80932-3.

 Eksteraj ligiloj 


 Frenzy en Dial H for Hitchcock





Kategorio:Trileraj filmoj
Kategorio:Hororaj filmoj
Kategorio:Filmoj adaptitaj de libroj
Kategorio:Filmoj aperintaj en 1972
Kategorio:Usonaj filmoj
Kategorio:Anglalingvaj filmoj
Kategorio:Filmoj de Alfred Hitchcock